Diari Oficial de la Generalitat Valenciana


Sumari del DOGV 9707, del 19-10-2023 (2023/10728)

RESOLUCIÓ de 21 de setembre de 2023, del Servei Territorial d'Indústria, Energia i Mines d'Alacant, per la qual s'atorga a Univergy Renovables Haakon, SL autorització d'implantació en sòl no urbanitzable, autorització administrativa prèvia i autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Monforte del Cid (Alacant), de potència instal·lada de 3.655 kWn i potència dels mòduls fotovoltaics de 4.388,496 kWp, denominada FV El Secano. Expedient ATALFE/2022/10/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9707

Data del DOGV
:   19-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10705


Data del document
:   21-09-2023

Organisme emissor


Tipus de document
:   Resolució

Correcció d'errades

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 21 de setembre de 2023, del Servei Territorial d'Indústria, Energia i Mines d'Alacant, per la qual s'atorga a Univergy Renovables Haakon, SL autorització d'implantació en sòl no urbanitzable, autorització administrativa prèvia i autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Monforte del Cid (Alacant), de potència instal·lada de 3.655 kWn i potència dels mòduls fotovoltaics de 4.388,496 kWp, denominada FV El Secano. Expedient ATALFE/2022/10/03. [2023/10621]  
  
  
Antecedents  
  
Sol·licitud  
Univergy Renovables Haakon, SL, va presentar una instància davant del registre telemàtic de la Generalitat Valenciana en data 10 de març de 2022, amb número de registre GVRTE/2022/714807, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció, així com l'aprovació del pla de desmantellament de la instal·lació i restauració del terreny i l'entorn afectat, relatius a una central de producció d'energia elèctrica de tecnologia fotovoltaica, denominada FV El Secano, de potència nominal 3,675 MWn i potència dels mòduls fotovoltaics de 4,3885 MWp, per a situar al terme municipal de Monforte del Cid (Alacant), incloent-hi la infraestructura d'evacuació, composta per:  
  
· Línia d'evacuació subterrània de 20 kV, de titularitat exclusiva d'Univergy Renovables Haakon, SL, entre el centre de transformació de la central fotovoltaica fins al centre de protecció i mesurament, i des d'aquest fins al nou centre de seccionament, que serà propietat del gestor de la xarxa de distribució en la mateixa parcel·la on està situada la planta generadora. Aquesta línia es projecta amb conductor 3 × 120 mm² HEPRZ1 12/20 H16 i la seua longitud total és de 154 m.  
· Nou centre de seccionament per a cessió al gestor de la xarxa i-DE Redes Eléctricas Inteligentes, SAU.  
· Línia aerosubterrània d'evacuació per a cessió al gestor de la xarxa i-DE Redes Eléctricas Inteligentes, SAU, de doble circuit 20 kV utilitzant cable HEPRZ1 Al 240 mm², per a realitzar la connexió en entrada/eixida en el centre de seccionament, utilitzant les dues posicions de línia esmentades, entre el nou centre de seccionament i el punt de connexió, realitzada mitjançant entroncament en un nou suport a instal·lar en la línia 14 - Monforte de 20 kV de l'ST NOVELDA (20 kV).  
D'acord amb les característiques i la ubicació de la instal·lació sol·licitada, aquesta està sotmesa al procediment integrat d'autorització de centrals fotovoltaiques que hagen d'emplaçar-se sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020). Per a la tramitació d'aquesta sol·licitud, el llavors Servei Territorial d'Indústria, Energia i Mines d'Alacant incoa l'expedient ATALFE/2022/10/03.  
  
Consta el pagament de la taxa per un import de 2.248,56 € corresponent al pressupost inicial d'1.818.253,46 € indicat en la sol·licitud, i que cobreix el pressupost del projecte de la instal·lació que finalment s'ha sotmés a autorització.  
En data 14 de juny de 2022, en vista de la documentació presentada, el Servei Territorial d'Indústria, Energia i Mines d'Alacant acorda l'admissió a tràmit de la sol·licitud d'autorització per a la instal·lació de producció d'energia elèctrica de 3.675 kW de potència instal·lada, segons la definició vigent en aquell moment, promoguda per Univergy Renovables Haakon, SL, per a situar en el municipi de Monforte del Cid, província d'Alacant, únicament a l'efecte del que estipula l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Informació pública  
La sol·licitud d'autorització administrativa de la instal·lació, juntament amb la documentació presentada, han sigut objecte d'informació pública durant el termini de quinze (15) dies, als efectes que preveuen els articles 23 i 33 del Decret llei 14/2020, en els mitjans següents:  
- el Diari Oficial de la Generalitat Valenciana, de data 28.07.2022 (DOGV 9393) i  
- el Butlletí Oficial de la Província d'Alacant de data 15.07.2022 (BOP núm. 133).  
El Servei Territorial d'Indústria, Energia i Mines d'Alacant, en virtut de l'article 23 del Decret llei 14/2020, va remetre a l'Ajuntament de Monforte del Cid perquè s'exposara en el tauler d'anuncis, pel mateix període de temps, la sol·licitud d'autorització, i li va requerir que li remetera una diligència acreditativa de l'exposició una vegada finalitzat el termini corresponent, el qual consta en l'expedient. L'anunci s'ha publicat en el tauler de la seu electrònica de l'Ajuntament de Monforte del Cid des del 18 de juliol de 2022 fins al 8 d'agost de 2022.  
  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/es/web/energia/informacion-publica (en castellà) i https://cindi.gva.es/va/web/energia/informacion-publica (en valencià). La documentació aportada, que es va sotmetre a informació pública, és la següent:  
· Projecte. Denominació: Projecte d'instal·lació solar fotovoltaica «Secano» de 3.675 kW connectada a xarxa.  
· Projecte infraestructura evacuació per a cedir al gestor de la xarxa de distribució. Denominació: Projecte de CSI de maniobra exterior telecomandat amb ramal de 20 kV.  
· Separates dirigides a: l'Ajuntament de Monforte del Cid; i-DE Redes Eléctricas Inteligentes, SAU; Conselleria d'Agricultura, Desenvolupament Rural, Emergència Climàtica i Transició Ecològica, i Conselleria de Política Territorial, Obres Públiques i Mobilitat.  
· Memòria justificativa del compliment dels criteris del Decret llei 14/2020.  
· Pla de desmantellament i restitució del terreny i l'entorn afectat.  
  
· Estudi d'impacte ambiental.  
· plec general de normes de seguretat en prevenció d'incendis forestals.  
· Estudi d'integració paisatgística.  
  
Al·legacions  
No s'han presentat al·legacions durant el període d'informació pública ni s'ha personat acreditant la condició de persona interessada cap persona física ni jurídica.  
  
Condicionats  
D'acord amb el procediment establit reglamentàriament, a fi que en el termini de quinze (15) dies presentaren la conformitat o l'oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es van remetre les separates corresponents del projecte a les administracions, els organismes i les empreses de servei públic o d'interés general, els béns o els drets a càrrec seu dels quals pogueren ser afectats per aquesta, i es van rebre els informes següents, amb el resultat que, en síntesi, es detalla:  
  
1. Acord de l'Agència Estatal de Seguretat Aèria en matèria de servituds aeronàutiques en què s'autoritza l'execució del projecte de construcció de la planta solar fotovoltaica SECANO i l'ús de la grua mòbil condicionat a no superar els valors d'altura i avaluació indicats en aquest.  
El promotor mostra la conformitat amb l'acord en data 1 de setembre de 2023.  
2. Informe favorable de l'Ajuntament de Monforte del Cid de data 28 de novembre de 2022 i no estar en algun dels supòsits que estableix l'article 7, apartats 2 i 3, de la Llei 5/2019, de 28 de febrer, de la Generalitat, d'estructures agràries de la Comunitat Valenciana.  
  
El promotor mostra la conformitat amb l'informe en data 22 de desembre de 2022.  
3. Informe favorable de la Direcció General de Medi Natural i Avaluació Ambiental de data 9 de març de 2023, sempre que es tinguen en compte les mesures que recull el resolc de la resolució.  
  
El promotor mostra la conformitat amb l'informe en data 24 de març de 2023.  
4. Informe del Servei de Gestió Territorial de data 6 d'octubre de 2022 en què s'indica que la instal·lació de la planta solar, i la seua línia d'evacuació, no està afectat per perillositat d'inundabilitat ni per altres criteris territorials i es considera compatible, tenint en compte les consideracions finals esmentades, atenent les determinacions normatives aplicables i les cartografies oficials d'ordenació del territori. En l'informe s'instava a plantejar mesures correctores que incidisquen sobre la infiltració i la minimització de l'escolament i que la disposició de les plaques acompanyen les corbes de nivell.  
  
El promotor mostra la conformitat amb l'informe en data 10 de novembre de 2022, i realitza una justificació respecte de la inviabilitat d'acompanyar les corbes de nivell, que es trasllada al Servei de Gestió Territorial perquè emeta un nou informe.  
El Servei de Gestió Territorial emet en data 6 de març de 2023 un informe en què considera favorable modificar la consideració final de l'informe de 6 d'octubre de 2022 quant al fet que en el disseny final de la planta fotovoltaica els panells hagen de situar-se en sentit transversal al pendent, és a dir, no és necessari que les plaques solars acompanyen obligatòriament les corbes de nivell. Dit això, el promotor prendrà totes les mesures necessàries indicades en el seu escrit, fins i tot noves, per a reduir els escolaments i les possibles afeccions negatives a tercers. Tots aquests aspectes hauran d'estar reflectits en la resolució administrativa perquè es recullen de manera obligatòria en el projecte constructiu.  
  
El promotor mostra conformitat amb l'informe en data 10 de març de 2023.  
5. Informe favorable del Servei d'Infraestructura Verda i Paisatge de data 26 de maig de 2023 en què s'indica que, per a l'emissió d'informe favorable condicionat al fet que es duguen a terme les mesures d'integració paisatgística, s'aporte la justificació i els resultats del procés de participació pública i es corregisca el pla de desmantellament exposats en l'informe.  
El promotor respon en data 8 de juny de 2023 complint amb els condicionants de l'informe indicat, si bé justifica la impossibilitat de realitzar una franja de vegetació de 10 metres si no es fa retrocedir la tanca a límit en la parcel·la, per la qual cosa fa una modificació i deixa 7 metres de distància entre plantes. Aquesta contestació es trasllada per a un nou informe del Servei d'Infraestructura Verda i Paisatge.  
El Servei d'Infraestructura Verda i Paisatge emet, en data 21 de juliol de 2023, un informe favorable en matèria d'infraestructura verda i paisatge, encara que considera que no semblen acceptar-se les mesures que es consideren necessàries per a una adequada compatibilitat i integració paisatgística, qüestió que ha de valorar l'òrgan substantiu.  
El promotor presenta un projecte refós en data 16 d'agost de 2023, amb la transposició de totes les mesures proposades en els informes del Servei d'Infraestructura Verda i Paisatge, incloent-hi el xicotet retrocés als límits de la parcel·la, i mostra la conformitat amb aquests informes.  
  
No s'ha rebut contestació dels organismes següents: i-DE Redes Eléctricas Inteligentes, SAU. Transcorregut el termini sense que conste resposta, s'entén que no hi ha cap objecció a les autoritzacions.  
  
  
Avaluació ambiental  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'aquest procediment no constitueix un projecte sotmés a avaluació d'impacte ambiental.  
  
  
Implantació en sòl no urbanitzable  
Consta un informe de compatibilitat urbanística municipal favorable, emés el 17 de desembre de 2021 per l'Ajuntament de Monforte del Cid, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte de la parcel·la 23b del polígon 10, on se situaran els grups generadors.  
Consten en l'expedient informes favorables del Servei de Gestió Territorial i del Servei d'Infraestructura Verda i Paisatge, amb dates 6 març i 21 de juliol de 2023, respectivament, tots dos serveis dependents de la Direcció General de Política Territorial i Paisatge. Els condicionats recollits en aquests s'indiquen en el punt primer de la part dispositiva d'aquesta resolució.  
  
Adaptació a condicionats  
En data 9 de març de 2023, el Servei d'Infraestructura Verda i Paisatge emet un informe en què indica que, per a viabilitzar l'actuació pretesa des del seu punt de vista d'afecció al paisatge, requereix l'esmena dels requeriments exposats:  
- Modificació de l'Estudi d'integració paisatgística per a millorar l'àmbit d'estudi de la conca visual de la instal·lació, i incorporar, a més, en l'anàlisi de la integració visual els dos recorreguts escènics esmentats.  
- Justificació del procés de participació pública, dels resultats obtinguts i de la seua presa en consideració.  
- Establir una sèrie de mesures d'integració paisatgística, i en concret: «Plantació oliveres en una franja de 5 m en les fites nord, est i sud. El manteniment o la creació d'una banda d'arbratge en alguns trams del perímetre de la planta pot ser una mesura adequada sempre que es respecten els patrons característics del paisatge de l'entorn. No obstant això, s'haurà d'evitar la formació de pantalles vegetals contínues i dissonants amb les característiques paisatgístiques de l'entorn que emfatitzen la presència d'un element estrany al territori com és la planta fotovoltaica. Per tant, es disposaran únicament oliveres, plantació existent en algunes parcel·les de l'entorn, en les fites nord i est, on s'ampliarà la franja en l'exterior del tancat a 10 m. En les altres fites, el tancat es col·locarà en el límit de la parcel·la per a permetre aquesta ampliació de la franja. L'arbratge es disposarà amb un marc de plantació de 7 × 7 m, amb almenys una filera. A més, en la zona sud, es plantaran fora del recinte oliveres amb el mateix marc de plantació. Aquesta mesura s'haurà de recollir en el projecte, i se substituirà l'orla vegetal amb arbustos esmentada en aquesta documentació».  
- Completar el pla de desmantellament i justificar-ne els mesuraments i els preus mitjans.  
El promotor respon a l'informe amb un nou estudi d'integració paisatgística i un nou pla de desmantellament de la instal·lació i la restauració del terreny i l'entorn. En aquest escrit, el promotor no considerava factible la nova configuració per les ombres produïdes, i proposa una alternativa a la proposta de l'informe del Servei d'Infraestructura Verda i Paisatge.  
En data 19 d'abril de 2023, el Servei d'Infraestructura Verda i Paisatge emet un nou informe en resposta a la resposta aportada pel promotor i emet un informe favorable i esmena la justificació i els resultats del pla de participació pública i la correcció del pla de desmantellament en els termes exposats, i, quant a la implantació de les mesures d'integració paisatgística, considera que no s'ha modificat el disseny per a augmentar la plantació d'arbratge proposat amb l'objectiu d'una millor integració i, en conseqüència, minimització de la visibilitat del recinte, amb la qual cosa les mesures concretes i efectives són:  
  
«- Es plantaran herbàcies en la zona d'afecció de les línies elèctriques que passen per la parcel·la.  
- Les construccions i les seues instal·lacions annexes utilitzaran materials i recobriments amb uns colors i unes textures que afavorisquen la seua integració amb el fons escènic (marrons clars, ocres o terrosos). Les cobertes de plafó sàndwitx de les instal·lacions auxiliars es remataran amb teula àrab o amb acabat mat que no produïsca lluentors.  
- Els vials interiors es finalitzaran amb saorra d'una tonalitat que s'adiga amb els colors del terreny natural de les parcel·les.  
- Es plantaran oliveres en una franja de 10 m en l'exterior de la tanca del recinte, en les fites nord i est. Aquest arbratge es disposarà amb un marc de plantació de 7 × 7 m, amb almenys una filera. Per a disposar d'aquesta amplària en les fites nord i sud, en la resta de les fites, el tancat es desplaçarà al límit de la parcel·la.  
- En la zona sud de la parcel·la, des de la tanca fins al camí rural, es plantaran oliveres amb marc de plantació 7 × 7 m».  
El Servei d'Infraestructura Verda i Paisatge, en data 26 de maig de 2023, emet un informe favorable en matèria d'infraestructura verda i paisatge, encara que considera que no s'ha acceptat una de les mesures que es consideren necessàries per a una adequada compatibilitat i integració paisatgística, i tampoc s'ha corregit el pla de desmantellament en els termes exposats, que haurà d'actualitzar el pressupost.  
El promotor respon en data 8 de juny de 2023 complint els condicionants de l'informe indicat, si bé justifica la impossibilitat de realitzar una franja de vegetació de 10 metres si no es fa retrocedir la tanca a límit en la parcel·la, per la qual cosa fa una modificació i deixa 7 metres de distància entre plantes. Aquesta contestació es trasllada per a un nou informe del Servei d'Infraestructura Verda i Paisatge.  
El Servei d'Infraestructura Verda i Paisatge emet, en data 21 de juliol de 2023, un informe favorable en matèria d'infraestructura verda i paisatge, encara que considera que no semblen acceptar-se les mesures que es consideren necessàries per a una adequada compatibilitat i integració paisatgística, qüestió que ha de valorar l'òrgan substantiu.  
A causa dels condicionants indicats pels diferents organismes, Univergy Renovables Haakon, SL, presenta el Projecte de desenvolupament refós d'instal·lació solar fotovoltaica EL SECANO DE Monforte de 3.675 kW connectada a xarxa, visat pel Col·legi Oficial d'Enginyers Industrials de Burgos i Palència amb número de visat PA230235, amb data 14 d'agost de 2023, amb la modificació de la instal·lació que compleix els condicionats imposats pels informes del Servei d'Infraestructura Verda i Paisatge, incloent-hi el xicotet retrocés a les fites de la parcel·la, i mostra la conformitat a aquests informes.  
  
Les modificacions introduïdes pel projecte consisteixen bàsicament en un xicotet retrocés a les fites de la parcel·la que permet plantar l'arbratge especificat.  
Després d'un requeriment d'aquest servei territorial, perquè la potència instal·lada no cobreix la garantia depositada, el promotor ha modificat el projecte de la instal·lació reconfigurant la instal·lació i reduint la quantitat d'inversors fins a tindre una potència instal·lada de 3.655 kW, tal com queda reflectit en el Projecte de desenvolupament refós d'instal·lació solar fotovoltaica EL SECANO DE Monforte de 3.655 kW connectada a xarxa, visat pel Col·legi Oficial d'Enginyers Industrials de Burgos i Palència amb número de visat PA230235, amb data 13 de setembre de 2023.  
Una vegada revisat el projecte refós presentat, s'observa que les modificacions descrites, d'acord amb l'article 115 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, s'han de considerar no substancials. Per tant, d'acord amb l'article 23.5 del Decret llei 14/2020, no serà necessari sotmetre de nou al tràmit d'informació pública aquests canvis.  
  
Evacuació i connexió a la xarxa  
La central fotovoltaica evacuarà l'energia generada mitjançant una línia subterrània de 20 kV entre el centre de transformació de la central fotovoltaica fins al nou centre de seccionament, que quedarà en propietat d'i-DE Redes Eléctricas Inteligentes, SAU. Des d'aquesta partirà una línia aerosubterrània de titularitat del gestor de la xarxa i-DE Redes Eléctricas Inteligentes, SAU, de doble circuit i tensió 20 kV utilitzant cable HEPRZ1 Al 240 mm², per a realitzar la connexió en entrada/eixida en el centre de seccionament i fins al punt de connexió, realitzada mitjançant entroncament amb un nou suport per a instal·lar entre dos suports de la línia 14 Monforte 20 kV de l'ST NOVELDA, que discorre per la parcel·la objecte de la sol·licitud.  
Com que estableix connexió la infraestructura d'evacuació de la planta solar fotovoltaica en un nou suport a instal·lar en una línia d'alta tensió en servei propietat d'i-DE Redes Eléctricas Inteligentes, SA, aquesta connexió requereix la tramitació d'una modificació de les instal·lacions de la xarxa de distribució, que s'ha d'instruir davant d'aquest servei territorial, objecte d'un altre expedient administratiu i que ha de sol·licitar l'empresa distribuïdora titular de la instal·lació.  
Consta en l'expedient un document d'acceptació per part del gestor de la xarxa de distribució, i-DE Redes Eléctricas Inteligentes, SAU, dels projectes de les instal·lacions que se cediran després de l'execució d'aquestes (centre de seccionament i línia d'alta tensió indicades anteriorment).  
Consta una garantia econòmica per a la tramitació de la sol·licitud d'accés a la xarxa de distribució, depositada en data 22 de juliol de 2021 davant de l'Agència Tributària Valenciana amb número de garantia 550203G090, per a una instal·lació de producció denominada EL SECANO DE Monforte de tecnologia fotovoltaica a situar al terme municipal de Monforte del Cid i de 3,675 MW instal·lats, per un import de dos milions d'euros (147.000 €) corresponents a una quantia equivalent a 40 €/kW instal·lats (segons la normativa vigent en el moment de constitució de la garantia, tant per la quantia com per la definició de potència instal·lada), en virtut de l'article 23 del Reial decret 1183/2020, de 29 de desembre.  
El promotor disposa dels permisos d'accés i connexió atorgats per l'empresa distribuïdora, de data 22 de desembre de 2021, relatius a la sol·licitud de la instal·lació FV EL SECANO, amb una potència d'accés concedida de 3.675 kWn en 20 kV de l'ST Novelda, amb afecció sobre el nuc de transport Novelda 220 kV.  
A la vista del contingut i els pronunciaments d'aquests permisos, ha de considerar-se que les instal·lacions no generaran incidències negatives en el sistema.  
  
Acreditacions prèvies a la resolució  
Consta en l'expedient una justificació dels criteris energètics específics per a la implantació i el disseny de centrals fotovoltaiques, recollits en l'article 11 del Decret llei 14/2020.  
L'agent promotor acredita els aspectes següents, d'acord amb el que estableix l'article 30.1 del Decret llei 14/2020, de manera prèvia a la resolució del procediment:  
- Capacitat legal, tècnica i econòmica per a dur a terme el projecte, així com la disponibilitat efectiva dels recursos econòmics i financers necessaris per a materialitzar el projecte d'execució sol·licitat. El projecte es finançarà amb recursos propis d'un soci directe de l'empresa sol·licitant. En el cas de canvis en la participació dels socis accionistes de l'empresa promotora, s'haurà de comunicar aquesta circumstància, i se subrogaran en els compromisos adquirits per a justificar aquesta capacitat, i serà causa de revocació de l'autorització administrativa en cas contrari per incomplir el condicionament.  
  
- Disposar dels terrenys on s'implantarà la instal·lació. El promotor de la instal·lació disposa de contracte d'opció de compravenda de la parcel·la on s'implantarà la instal·lació, que haurà de fer efectiu en el termini d'un mes des de la notificació de la resolució administrativa.  
  
- Disposar dels permisos d'accés i connexió vigents per a la instal·lació indicats anteriorment.  
Consta l'informe preceptiu i no vinculant establit en l'article 30.2 del Decret llei 14/2020, de l'Ajuntament de Monforte del Cid, de data 28 de novembre de 2021, i que valora favorablement el projecte.  
  
Consta en l'expedient una proposta de resolució de la Secció d'Inspecció i Control Energètic i Miner pertanyent al Servei Territorial d'Indústria, Energia i Mines d'Alacant.  
  
Fonaments de dret  
La instrucció i la resolució d'aquest procediment administratiu correspon a la Generalitat, perquè la instal·lació elèctrica objecte d'aquest es troba íntegrament al territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposa l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que estableixen el Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines de la província. Aquesta ordre continua vigent en l'àmbit administratiu en virtut de la disposició transitòria única i la disposició derogatòria del Decret 137/2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
D'acord amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requereix una autorització administrativa prèvia i una autorització administrativa de construcció.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
  
Com que es tracta d'una central fotovoltaica que s'implantarà en sòl no urbanitzable, tenint en compte el que estableix l'article 7.3 del Decret 88/2005, de 29 d'abril, és aplicable el procediment que estableix el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Segons l'epígraf i de l'article 2 del DL 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
Les línies aèries es troben dins d'una zona definida com a àrea prioritària de reproducció, alimentació i dispersió de les aus, en virtut de la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i l'electrocució (DOGV 9138/29.07.2021), per la qual cosa es troba en zona de protecció d'avifauna segons article 4.1.c del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió, i, per tant, li són aplicables les prescripcions tècniques que estableix aquest reial decret.  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i de connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació, serà un requisit previ indispensable obtindre els permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
A més, aquest article disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés. En aquest sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, estableix que les instal·lacions de generació d'electricitat amb una potència total instal·lada que supere la capacitat d'accés atorgada en el permís d'accés d'aquestes hauran de disposar d'un sistema de control coordinat per a tots els mòduls de generació i instal·lacions d'emmagatzematge que les integren, que impedisca que la potència activa que puga injectar a la xarxa supere aquesta capacitat d'accés.  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior d'entre les dues següents:  
a) La suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren aquesta instal·lació.  
Aquesta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria cinquena del Reial decret 1183/2020, de 29 de desembre.  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cada un dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat. En el present s'han acreditat aquestes.  
A més, quant a l'acreditació de manera efectiva de recursos econòmics i financers per a materialitzar el projecte en compliment del que estableix l'article 30 del Decret llei 14/2020, de 29 de desembre, el projecte, segons consta en l'expedient, es finançarà amb recursos propis d'un soci directe de l'empresa sol·licitant.  
En el cas de canvis i amb la finalitat que mantinguen el compliment del que estableix el precepte indicat anteriorment, qualsevol variació de la forma de finançament del projecte o en la participació dels socis accionistes de l'empresa promotora s'haurà de comunicar, i en aquest últim cas, haurà de constar la subrogació dels nous socis en els compromisos adquirits per a justificar aquesta capacitat, i serà causa de revocació de l'autorització administrativa en cas contrari, tal com s'indica en les condicions de compliment d'aquesta resolució.  
  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segons el que estableix el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn una vegada finalitzada l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, amb la consideració d'una vida útil de la instal·lació de trenta anys. En cap cas aquest import serà inferior al 5 % del pressupost d'execució material del projecte tècnic. Aquesta garantia es cancel·larà quan la persona titular de la instal·lació acredite el compliment de les obligacions a les quals està afecta.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que estableix aquest decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
  
Com que es tracta d'un projecte amb una potència de generació superior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
Segons indica l'article 45.4 de la Llei 39/2015, d'1 d'octubre, del procediment administratiu comú de les administracions públiques, la publicació d'actes i comunicacions que, per disposició legal o reglamentària haja de practicar-se en tauler d'anuncis o edictes, es considerarà complida per la seua publicació en el diari oficial corresponent.  
  
D'acord amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, aquestes podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
L'eficàcia dels actes administratius quedarà demorada quan així ho exigisca el contingut de l'acte o estiga supeditada a notificació, publicació o aprovació superior, segons el que estipula l'article 39 de l'esmentada Llei 39/2015, d'1 d'octubre.  
En consideració d'això, complits els requisits i els procediments legals i reglamentaris establits en la legislació vigent aplicable i, en concret, d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret llei 14/2020, de 7 d'agost, del Consell, en la redacció vigent en el moment de la sol·licitud, aquest Servei Territorial d'Indústria, Energia i Mines d'Alacant, en l'àmbit de les competències que té atribuïdes, resol:  
  
  
Primer. Autorització d'implantació en sòl no urbanitzable del projecte de central fotovoltaica FV EL SECANO per a la realització de l'activitat de producció d'energia elèctrica  
Atenent el sentit de l'informe emés per l'òrgan competent en matèria d'ordenació del territori i paisatge, s'atorga autorització d'implantació en sòl no urbanitzable a Univergy Renovables Haakon, SL, de la central fotovoltaica FV EL SECANO per a la realització de l'activitat de producció d'energia elèctrica, en la parcel·la següent:  
  
  
Municipi:   
Monforte del Cid Polígon: 10 Parcel·la: 23 subparcel·la b Referència cadastral: 56111Z965345692448ST  
Àrea de la superfície ocupada (ha) 5,26  
  
  
  
Sotmesa a les condicions següents:  
Ordenació del territori: segons el que recullen els informes del Servei de Gestió Territorial amb dates 6 d'octubre de 2022 i 6 de març de 2023, es considera viable i es conclou que hauran de plantejar-se mesures correctores que incidisquen sobre la infiltració i el drenatge de l'aigua, i es consideren les següents:  
- Es mantindran les condicions d'infiltració amb els canvis de pendents, comptant amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent, que disminuïsquen l'escolament i augmenten la infiltració.  
- S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
- S'han de fer labors del sòl que en mantinguen la textura esponjosa perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
Infraestructura verda i paisatge: segons el que recullen els informes amb dates 19 d'abril i 21 de juliol de 2023, del Servei d'Infraestructura Verda i Paisatge, està condicionat al fet que es duguen a terme les mesures d'integració paisatgístiques següents:  
- Es plantaran herbàcies a la zona d'afecció de les línies elèctriques que passen per la parcel·la.  
- Les construccions i les seues instal·lacions annexes utilitzaran materials i recobriments amb colors i textures que afavorisquen la seua integració amb el fons escènic (marrons clars, ocres o terrosos). Les cobertes de plafó sàndwitx de les instal·lacions auxiliars es remataran amb teula àrab o amb acabat mat que no produïsca lluentors.  
- Els vials interiors es finalitzaran amb saorres amb una tonalitat que s'adiga amb els colors del terreny natural de les parcel·les.  
- Es plantaran oliveres en una franja de 10 m, en l'exterior de la tanca del recinte, en les fites nord i est. Aquest arbratge es disposarà amb un marc de plantació de 7 × 7 m, amb almenys una filera. Per a disposar d'aquesta amplària en les fites nord i sud, en la resta de les fites, el tancat es desplaçarà al límit de la parcel·la.  
- A la zona sud de la parcel·la, des de la tanca fins al camí rural, es plantaran oliveres amb marc de plantació 7 × 7 m.  
Medi natural i avaluació ambiental: segons el que recull l'informe de data 9 de març de 2023 de la Direcció General de Medi Natural i Avaluació Ambiental, la instal·lació haurà de complir els següents condicionats, propostes de millora i mesures correctores:  
- Com que part de les instal·lacions es troba dins de terreny forestal, ha de tindre's en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals a observar en l'execució d'obres i treballs que es realitzen en terrenys forestals o els voltants.  
- Segons la Resolució del 31 d'agost de 2020, del director general de Medi Natural i Avaluació Ambiental, per la qual s'actualitza l'annex de l'Ordre de l'11 de juny de 2009, de les directrius extraordinàries per a l'aprofitament, la gestió i el control del conill de muntanya, relatiu a la llista de termes municipals afectats per la sobrepoblació de conills, Monforte del Cid està inclòs en aquesta llista.  
Per aquest motiu, el moviment de terres en la fase d'obres i la instal·lació en si podrien fomentar o agreujar els danys que es puguen produir en camps o infraestructures, i en aquest cas s'hauran d'adoptar les mesures de control que disposa l'ordre esmentada, amb especial consideració de l'article 14.  
- S'haurà de realitzar el mínim moviment de terres i compactació de sòl amb la finalitat de disminuir les afeccions a aquest. Per això caldrà emprar sistemes de clavament directe sense fonamentacions, sempre que la geologia ho permeta, i que no requerisquen anivellament, desmunt, condicionament topogràfic, esplanació o anivellament d'aquest.  
- No s'hauran de pavimentar/asfaltar camins interiors ni accessos a la planta, excepte rampes en pendent amb el risc d'erosió. Camins de ferm natural millorat.  
- Durant la fase d'explotació poden aparéixer signes de compactació del sòl (redolaments, absència de vegetació, etc.), per la qual cosa es realitzarà un seguiment anual de l'efectivitat de les mesures de protecció del sòl adoptades en finalitzar la fase de construcció, mitjançant testimonis semisoterrats (erosió laminar real). Es realitzarà una identificació de superfícies en què realment l'erosió supera 10 t/ha\*any. Es vigilarà l'aparició d'excavacions al peu dels mòduls i de reguerons, regalls o barrancs. I quan es done el cas, es realitzarà un seguiment complementari després d'episodis de pluges intenses (>50 mm/dia).  
- Cal tindre en consideració, a més, els efectes de l'escolament de les plaques sobre el sòl, produït tant per la pluja com per la neteja, que podria provocar l'aparició de rases d'erosió sota la línia d'aquestes. Seria convenient realitzar una canalització que reculla aquestes aigües i les deposite de manera més dispersa o bé les acumule o redirigisca per a utilitzar-les posteriorment. A més, es recomana sembrar gramínies i lleguminoses en tota la superfície de les plantes solars capaces de minimitzar l'efecte de l'escolament. La sembra permetrà accelerar el procés d'implantació vegetal, i albergar poblacions faunístiques de micromamífers, artròpodes, xicotets carnívors i algunes aus que nien al sòl, a més de micromamífers i lagomorfs que atraguen rapinyaires diürns i nocturns, a més d'evitar problemes erosius. No obstant això, en els primers estadis d'implantació d'aquesta cobertura vegetal i davant la possibilitat que es produïsquen episodis de fortes pluges, s'instal·larà una capa de mulch amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esquitxada i erosió laminar.  
- Es considera adequat que, tal com s'indica en l'apartat d'integració paisatgística del projecte, les plantacions compten amb els regs d'implantació i els necessaris en èpoques d'estrés hídric, així com amb la reposició de falles. El que NO es considera adequat és el subsolatge com a mètode de preparació del sòl, tenint en compte l'alt nivell d'erosió potencial d'aquest. Per això haurà de canviar-se el mètode a emprar pel d'aclotament.  
- El tancat perimetral previst per a la instal·lació haurà d'ajustar-se al que disposa el Decret 178/2005, de 18 de novembre, del Consell de la Generalitat, pel qual s'estableixen les condicions dels tancats en el medi natural i dels tancaments cinegètics.  
A més, per a evitar la col·lisió d'aus contra el tancat de la planta solar, s'han de col·locar plaques metàl·liques o d'un material plàstic fabricat en poliestiré o similar, de color blanc i acabat mat de 20 × 20 cm (o 25 × 25 cm), que hauran de situar-se en els espais entre suports. Es col·locarà almenys una placa per obertura seguint l'esquema de col·locació següent. Aquestes plaques s'han de ser revisar periòdicament i reposar les que puguen haver-se després per a evitar així la pèrdua d'eficàcia de la mesura anticol·lisió.  
El període de vigència d'aquesta autorització d'implantació serà de trenta anys, sense perjudici de les possibles pròrrogues que s'atorguen, amb una sol·licitud prèvia de la persona titular abans que acabe el termini esmentat, i hauran d'estar plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular de desmantellar la instal·lació i de restaurar el terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
En el plànol que consta en l'annex, es reflecteix la zona delimitada per un tancat per a ocupació pels grups convertidors d'energia solar a electricitat, així com les coordenades geogràfiques que la defineixen.  
  
Segon. Autorització administrativa prèvia del projecte de central fotovoltaica FV EL SECANO, incloent-hi la infraestructura d'evacuació.  
Atorgar autorització administrativa prèvia a la mercantil Univergy Renovables Haakon, SL, per a instal·lar una central fotovoltaica i la infraestructura d'evacuació, que es detalla a continuació:  
  
DADES GENERALS DE LA CENTRAL ELÈCTRICA AUTORITZADA I L'ACCÉS A LA XARXA D'AQUESTA  
  
DENOMINACIÓ FV EL SECANO  
TITULAR Univergy Renovables Haakon, SL.  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Monforte del Cid (Alacant)  
TERMES MUNICIPALS D'EVACUACIÓ FINS AL PUNT DE CONNEXIÓ AMB LA XARXA (PROVÍNCIA) Monforte del Cid (Alacant)  
POTÈNCIA NOMINAL INVERSORS (MWn) 3,655 (17 inversors de 215 kW)  
POTÈNCIA PIC DELS MÒDULS FOTOVOLTAICS (MWp) 4,388496  
POTÈNCIA INSTAL·LADA (MW) (segons l'art. 3 RD 413/2014) 3,655  
CAPACITAT D'ACCÉS A LA XARXA CONCEDIDA (MW) 3,675  
NECESSITAT DE SISTEMA DE CONTROL COORDINAT DE POTÈNCIA (segons DA 1a RD 1183/2020) No  
XARXA A LA QUAL ES CONNECTA: Distribució  
PUNT DE CONNEXIÓ AMB LA XARXA Nou suport a instal·lar entre dos suports de la línia 14 - Monforte de 20 kV Tollos de l'ST NOVELDA, titularitat d'i-DE Redes Eléctricas Inteligentes, SAU.  
  
  
  
EMPLAÇAMENT DE LA PART DE LA CENTRAL AMB TANCAT PERIMETRAL  
  
Municipi: Monforte del Cid Polígon: 2 Parcel·la: 23  
Àrea de la superfície del tancat (m²) 52.600  
Àrea de la superfície ocupada per mòduls (m²) 19.309  
  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT  
  
CAMP GENERADOR  
Nre. de mòduls FV 6.216  
Àrea unitària del mòdul (m²) 2,384 × 1,303  
Potència unitària màxima (Wp) 706 (10 % de guany màxim)  
Potència total mòduls (kWp) 4.388,496  
Tipus de cèl·lules Silici monocristal·lí d'alta eficiència  
Cares actives dels mòduls Bifacial  
Inclinació (°) Al sud i inclinats amb un angle de 25°  
Orientació Fixes bipal  
Ancoratge de l'estructura al terreny Clavament directe al terreny, sense fonamentació  
  
  
INVERSORS   
Nre. d'inversors 17  
Potència unitària nominal (kWn) 215  
Potència total nominal (kWn) 3,655  
  
CENTRES DE TRANSFORMACIÓ  
Nre. total 1  
Potència (kVA) 4.100  
Tensió nominal (kV) 20/0,8 kV  
  
  
  
INFRAESTRUCTURA D'EVACUACIÓ D'ÚS EXCLUSIU FINS AL PUNT D'ACCÉS I CONNEXIÓ AMB LA XARXA DE DISTRIBUCIÓ  
  
LÍNIA 20 kV des de CT fins a CPM  
Origen Centre de transformació  
Final Centre de protecció i mesurament  
Longitud total línia (m) 103  
Tipus d'instal·lació Línia elèctrica subterrània  
Tensió nominal (kV eficaç) 20 kV  
Sistema Corrent altern trifàsic 50 Hz  
Tipus de cable HEPRZ1 12/20 3 × (1 × 150) mm² AL  
Potència admissible (MVA per circuit) 5,377  
Tipus de canalització Directament soterrats  
LÍNIA 20 kV des de CPM fins a CS  
Origen Centre de protecció i mesurament  
Final Centre de seccionament  
Longitud total línia (m) 11  
Tipus d'instal·lació Línia elèctrica subterrània  
Tensió nominal (kV eficaç) 20 kV  
Sistema Corrent altern trifàsic 50 Hz  
Tipus de cable HEPRZ1 12/20 3 × (1 × 150) mm² AL  
Potència admissible (MVA per circuit) 5,377  
Tipus de canalització Directament soterrada/entubada en els encreuaments  
  
  
  
INFRAESTRUCTURA D'EVACUACIÓ QUE SE CEDEIX AL GESTOR DE LA XARXA FINS AL PUNT D'ACCÉS I CONNEXIÓ  
  
  
LÍNIA 20 kV des de CS fins a E/AS  
Origen Centre de seccionament  
Final Nou suport en la línia 14 - Monforte 20 kV  
Longitud total línia (m) 18,5  
Tipus d'instal·lació Línia elèctrica subterrània de doble circuit  
Tensió nominal (kV eficaç) 20 kV  
Sistema Corrent altern trifàsic 50 Hz  
Tipus de cable HEPRZ1 12/20 3 × (1 × 240) mm² AL  
Potència admissible (MVA per circuit) 10,756  
Tipus de canalització Directament soterrada  
  
  
En l'annex es reflecteix la disposició dels mòduls fotovoltaics, així com la infraestructura d'evacuació, incloent-hi el suport de la línia elèctrica.  
  
Pressupostos de les instal·lacions  
  
Pressupost global d'execució PEM (€) 1.818.253,46 €  
(1.680.881,44 € central fotovoltaica + 137.372,02 € evacuació)  
Pressupost de desmantellament TOTAL (€) 169.687,54 €  
  
  
Formen part de la infraestructura d'evacuació de la planta el centre de seccionament i la línia que connecta amb el nou suport en la línia 14 - Monforte 20 kV de l'ST NOVELDA. No obstant això, després de l'execució de l'obra, després d'emetre el corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora, i-DE Redes Eléctricas Inteligentes, SAU, de manera que aquesta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
Les autoritzacions referides s'atorguen condicionades al compliment de les determinacions que recullen els condicionats imposats per les diferents administracions i organismes, i que han acceptat els titulars d'aquesta autorització.  
La persona titular de l'autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'aquesta; en particular, els que estableixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment per a l'activitat de producció d'energia elèctrica.  
L'incompliment de les condicions i els requisits que estableix aquesta autorització o la variació substancial dels pressupostos que han determinat que s'atorgue podran ocasionar que siga revocada.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, les autoritzacions, les llicències i els permisos, tant públics com privats, que hagen d'obtindre necessàriament els titulars, d'acord amb altres disposicions que resulten aplicables, i especialment, les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i no afecta els drets particulars.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
  
Tercer. Autoritzacions administratives de construcció de les instal·lacions autoritzades en el punt segib  
Atorgar les autoritzacions administratives de construcció per a les instal·lacions descrites en el punt segon d'aquesta resolució, sobre la base dels projectes d'execució, i annexos a aquests, que es detallen a continuació i consten en l'expedient instruït:  
· Projecte refós d'instal·lació solar fotovoltaica El Secano de Monforte, de 3.655 kW, connectada a la xarxa, visat pel Col·legi Oficial d'Enginyers Industrials de Burgos i Palència amb número de visat PA230235 de data 13 de setembre de 2023, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista el 18 de setembre de 2023.  
· Projecte de centre de seccionament independent de maniobra exterior telecomandament, automatitzat i telegestionat alimentat a 20 kV per a la connexió a xarxa de la PSFV Secano, signat per la persona tècnica projectista el juny de 2023, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista el 30 de juny de 2023.  
· Projecte de línia mixta d'alta tensió de 20 kV d'entrada/eixida amb doble entroncament aerosubterrani per a la connexió a xarxa de la PSFV Secano, signat per la persona tècnica projectista el juny de 2023, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista el 30 de juny de 2023.  
  
Aquesta autorització habilita els titulars a la construcció d'aquestes instal·lacions, sempre que complisquen els requisits tècnics exigibles i d'acord amb les condicions següents:  
  
1. Les instal·lacions s'han d'executar segons el projecte o projectes presentats, i els annexos, si és el cas, i d'acord amb els condicionats tècnics establits per les administracions públiques, els organismes i les empreses de servei públic o d'interés general afectats per les instal·lacions presents i que han sigut acceptats pel sol·licitant. En cas que per a això siga necessari introduir modificacions en la instal·lació respecte de la documentació presentada, la persona titular de l'autorització present ha de sol·licitar a aquest òrgan l'autorització corresponent prèviament a l'inici de l'execució, llevat que es tracte de modificacions no substancials.  
2. Les instal·lacions que s'executaran han de complir, en tot cas, el que estableix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries d'aquest. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
3. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i d'equipament que sobre aquesta qüestió estableix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions que estableix la regulació del sector elèctric per al tipus d'instal·lacions en què aquestes s'enquadren.  
4. Pagament de l'Impost sobre Transmissions Patrimonials Oneroses i Actes Jurídics Documentats, davant de l'Agència Tributària Valenciana, en relació amb els contractes subscrits per a la disponibilitat dels terrenys, que hauran de presentar-se en aquest servei territorial en el termini d'un mes des de la notificació d'aquesta resolució.  
5. Segons l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no ha de ser superior a dotze (12) mesos i es comptarà des de l'endemà de la notificació d'aquesta resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'aquest òrgan, que s'haurà d'acompanyar a aquest efecte de la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que estableix la regulació del sector elèctric.  
Tampoc caldrà atorgar-les quan la part peticionària pretenga demorar la presentació del projecte tècnic o l'execució i la posada en marxa d'aquest per no haver disposat o mantingut la capacitat economicofinancera exigida per a la realització o l'entrada en funcionament de la instal·lació es considere que no ha d'ajornar-se per afectar la garantia de subministrament, les necessitats de les persones consumidores o el funcionament correcte del sistema elèctric.  
Atenent la documentació presentada per a acreditar la capacitat economicofinancera de l'empresa sol·licitant i de la viabilitat del projecte, basada en el finançament del 100 % del pressupost d'execució amb fons propis dels socis que s'han declarat en el procediment, haurà de justificar-se a aquest centre directiu en el termini màxim d'un (1) mes que aquests socis han posat a la disposició de la titular de la present autorització aquests fons. La present resolució quedarà revocada, amb un tràmit d'audiència previ, en cas contrari.  
Tenint en compte que s'ha acreditat la disposició de manera efectiva de recursos econòmics i financers necessaris per a materialitzar el projecte d'execució mitjançant un compromís aprovat per l'òrgan d'administració/govern de l'empresa, qualsevol canvi en relació amb els membres o socis directes o indirectes de la mercantil s'haurà de comunicar a aquest òrgan substantiu en el termini màxim de deu dies des que es produïsca la variació, i en aquesta comunicació haurà de constar que els nous socis s'han subrogat en les obligacions i els compromisos del titular anterior, ja que d'una altra manera no es complirà el que estableix l'article 30.1 Decret llei 14/2020, i podrà ser causa de revocació de la resolució.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjudici que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol mena o denominació vinculades a l'ocupació del sòl o edificacions.  
En tot cas, s'ha de complir el termini establit per a acreditar l'obtenció de l'autorització d'explotació definitiva que recull l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
6. La persona titular d'aquesta resolució estarà obligada a comunicar, pel registre electrònic i amb la diligència adequada, les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines d'Alacant.  
7. La persona titular d'aquesta resolució ha de complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjudici del que preveu l'article 12.4 del Decret 88/2005, de 29 d'abril, el personal tècnic en la matèria adscrit a aquest servei territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
9. Una vegada finalitzades les obres de construcció de les instal·lacions, la persona titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que estableix l'article 12 del Decret 88/2005, de 29 d'abril.  
10. Amb aquesta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que estableix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, s'acompanyaran de l'oportuna declaració responsable segons indica la Resolució de 22.10.2010, de la Direcció General d'Energia, publicada en el DOGV núm. 6389, de 03.11.2010.  
  
11. Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques que complementàries.   
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en aquesta resolució. Abans d'emetre l'informe previ a l'autorització d'explotació, el Servei Territorial sol·licitarà de les administracions i els organismes que els han emés la conformitat de l'obra executada respecte d'aquests.  
Les persones titulars d'aquesta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar aquest fet, delimitar els elements del projecte original dels quals se sol·licita la posada en servei i presentar el certificat d'obra parcial corresponent a aquesta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.  
12. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 442.947,00 € (quatre-cents quaranta-dos mil nou-cents quaranta-set euros), i caldrà acreditar-ne la constitució deguda (aportant la carta de pagament corresponent) amb la sol·licitud d'autorització d'explotació provisional de la instal·lació, requisit indispensable per a poder atorgar-la.  
La garantia haurà de depositar-se en l'Agència Tributària Valenciana, en serà beneficiari l'òrgan competent en matèria d'energia per a la concessió de les autoritzacions administratives prèvia i de construcció i hi hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per a complir l'obligació de desmantellament de la instal·lació i la restauració dels terrenys i el seu entorn.  
  
Aquesta garantia es cancel·larà quan la persona titular de la instal·lació acredite el compliment de les obligacions a les quals està afecta.  
  
13. L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servei de la central elèctrica puga ser efectiva.  
14. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'aquesta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'aquesta.  
15. Finalitzades les proves de les instal·lacions amb resultat favorable, la persona titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en els punts anteriors.  
16. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
17. La persona titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
18. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requereixen una autorització administrativa prèvia d'acord amb el que recull el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
19. Quant al finançament del projecte, qualsevol variació de la forma de finançament del projecte o en la participació dels socis accionistes de l'empresa promotora s'haurà de comunicar a aquest òrgan en el termini de deu dies des de la modificació, i serà causa de revocació de l'autorització administrativa en cas contrari.  
20. Tal com indica l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que corresponga legalment per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament l'establirà l'ajuntament en la llicència corresponent, per una quantia equivalent al 2 % dels costos estimats de les obres d'edificació i de les obres necessàries per a implantar la instal·lació (el pressupost d'execució material del total de la instal·lació ascendeix a 416.963,75 €, quatre-cents setze mil nou-cents seixanta-tres euros amb setanta-cinc cèntims). El cànon es reportarà d'una sola vegada en ocasió de l'atorgament de la llicència urbanística. L'ajuntament pot acordar, a sol·licitud de la part interessada, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
21. Segons el que estableix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Quart. Aprovació del pla de desmantellament de les instal·lacions autoritzades i de restauració del terreny i l'entorn afectat  
Aprovar el pla de desmantellament i de restauració del terreny i l'entorn afectat referit a la instal·lació descrita en l'apartat segon, el pressupost total del qual ascendeix a 169.687,54 € (cent seixanta-nou mil sis-cents huitanta-set euros amb cinquanta-quatre cèntims) i amb l'abast següent, en atenció als informes favorables emesos pel Servei d'Infraestructura Verda i Paisatge de dates 26 de maig i 21 de juliol de 2023:  
Es preveu que, en el moment del cessament de l'activitat, els terrenys de la planta solar presenten un desenvolupament vegetal apte, és a dir, s'haurà desenvolupat una cobertura herbàcia suficient. Igualment, els camins han de mantindre's en perfecte estat durant el funcionament del parc, ja que es consideren necessaris per a les labors d'explotació, i presentaran unes condicions apropiades per al trànsit de la maquinària necessària (grues, camions amb remolc…) o necessitarà millores lleus.  
  
Els materials retirats es classificaran i es traslladaran, siga a un abocador autoritzat o a un altre emplaçament per a reciclatge, reutilització i venda posteriors. En funció de la destinació, es manipularan en les condicions requerides perquè l'extracció, l'apilament i el transport en camió permeta l'estat de conservació pertinent. En cas de no reutilització dels mòduls fotovoltaics, es podran utilitzar mitjans mecànics per al desballestament i la compactació, a fi de minimitzar-ne el volum.  
  
La remoció i la restitució dels terrenys comprendrà les actuacions següents:  
- Retirada de les estructures fixes (tancat, estructura de suport dels mòduls, cablejats, caixes de registre, perfils…) evitant l'abandó de qualsevol element en el medi.  
- Reutilització o reciclatge dels components retirats i transferir-los a gestors autoritzats perquè aquests procuren valoritzar-los en la mesura que siga possible.  
- Restauració o recuperació ambiental de les superfícies afectades després del desmantellament de les instal·lacions.  
Els passos que cal seguir per a l'adequació dels terrenys que han albergat la planta solar seran els següents:  
- S'haurà de descompactar prèviament a l'aportació de les terres vegetals, la qual es durà a terme amb mitjans mecànics. Es milloraran les característiques físiques del sòl, descompactant-lo, a fi d'evitar la formació de reguerons o regalls.  
- S'avaluarà el volum de terres necessàries per a cobrir íntegrament les superfícies alterades per les labors de desmantellament, així com per a restaurar les àrees que albergaven diferents infraestructures.  
  
- Es condicionaran els terrenys afectats, per a aconseguir així pendents suaus i no discordants amb la topografia regnant a l'àrea. Aquestes superfícies es localitzaran al voltant de les infraestructures a restaurar.  
  
- S'hi identificaran les superfícies o les àrees d'extracció de terres vegetals, que hauran de comptar amb els permisos mediambientals corresponents. Les característiques agrològiques hauran de ser similars als sòls afectats (mateixa textura, color, permeabilitat...).  
- Es realitzarà també una aportació d'adobament i remenada posterior amb mitjans mecànics.  
- Es preveu la plantació de cultiu existent en l'entorn (oliveres).  
  
1. Desmantellament de la instal·lació elèctrica BT:  
- Desconnexió i recollida de cablejat d'interconnexió de mòduls, d'inversors, de cablejat elèctric instal·lat en rases sota terra i d'elements de connexió i protecció.  
- Desmantellament de les rases amb posterioritat al desmuntatge de les estructures suport dels mòduls fotovoltaics i dels bàculs de les càmeres de videovigilància. Per a això, es recuperaran totes les arquetes i caldrà restituir les zones afectades del terreny mitjançant rebliment de rases.  
2. Desmantellament dels mòduls fotovoltaics i de la seua estructura suport:  
- Una vegada desmuntats, els mòduls es traslladaran a un camió, fent ús per a això d'un carretó elevador i grua. Els mòduls constitueixen un substrat completament inert i es pot considerar material de construcció, per la qual cosa no requeriran cap tractament específic previ a l'abocament en emplaçaments autoritzats.  
- El desmantellament de l'estructura suport dels mòduls produirà residus, fonamentalment inerts (bàsicament, metall). Se separaran els que es puguen reutilitzar, quan les seues característiques i ús ho permeten, dels que es consideren deixalles.  
3. Desmantellament d'LSATS, bàculs i casetes:  
Aquesta part del desmantellament es farà sense entrar en conflicte amb les indicacions de la companyia distribuïdora, amb una consulta prèvia.  
Es preveu que els treballs consistisquen en:  
1) Desconnectar les línies subterrànies d'alta tensió del CT al CPiM, del CPiM al CS i del CS al suport del punt de connexió de la LAAT, així com els serveis auxiliars.  
2) Desconnexió i desmuntatge de bàculs utilitzats en el sistema de videovigilància.  
3) Desmantellament de les rases. Per a això, es recuperaran totes les arquetes i caldrà restituir les zones afectades del terreny mitjançant rebliment de rases.  
4) Desconnectar els equips de control, les cel·les de mesura, els transformadors i els ferratges, i tots els elements es guardaran si són susceptibles de ser usats com a recanvis per a emergència o reutilitzats en instal·lacions similars.  
5) Demolició de l'estructura de formigó i formigó armat i excavació de terres dels edificis del CT, CPiM i del CS amb mitjans mecànics. Es farà ús d'un camió grua, en el qual s'apilaran tots els materials.  
  
4. Desmantellament del tancat perimetral:  
Desmuntatge de la malla metàl·lica i dels pals de tub d'acer reforçat i galvanització que constitueixen el tancat perimetral del parc fotovoltaic extraient els tacs prismàtics de formigó en massa, i gestió de cada residu segons la seua naturalesa.  
5. Restitució dels nous vials interns i les seues cunetes:  
Serà necessari restituir el sòl afectat per la construcció de nous vials interns que donen accés a la planta solar fotovoltaica. El terreny haurà patit un desbrossament i una compactació que s'ha d'esmenar amb la intenció que aquest quede en el mateix estat previ a l'existència del parc.  
Amb aquesta intenció, només seran objecte de desmantellament els vials de nova construcció, atés que els vials preexistents compleixen la funció d'accés i via de comunicació als terrenys confrontants; per tant, hauran de quedar-se per a mantindre aquesta funció.  
Per a la recuperació del sòl ocupat pels vials de nova construcció i les seues cunetes, es proposa una escarificació del terreny amb la intenció de descompactar-lo. A continuació, es reblirà amb terra apropiada, i aquesta actuació pertany a la restauració de sòl.  
  
6. Restauració de les rases:  
Es tindrà en compte que l'extracció d'aquesta xarxa podria alterar la vegetació que de manera natural haja cobert la superfície que cobreix les línies elèctriques. Aquest pla preveu l'extracció del cablejat, fet que implicaria desbrossar, obrir les rases, tornar a tancar i restaurar.  
  
7. Restauració del terreny:  
Atés que el terreny és sòl rústic, es requereix restaurar-lo per a tornar a donar-li el mateix ús amb espècies pròpies de la zona geogràfica.  
  
Tant la zona d'instal·lació com la resta de la parcel·la són terrenys que s'han utilitzat com a terreny de cultiu. És per això que el futur ús de la zona d'instal·lació després del desmantellament estarà en harmonia amb el paisatge del lloc.  
És probable que les característiques d'aquesta zona, així com la seua qualitat i fragilitat, siguen diferents de les actuals en el moment de dur a terme el desmantellament de la instal·lació. En el present, predomina el cultiu d'oliveres i vinya, per la qual cosa es pressuposa que es tornarà a implantar algun d'aquests cultius, perquè l'activitat agrícola harmonitze paisatgísticament.  
Aproximadament dos terços de la superfície tancada quedarà lliure d'instal·lacions pròpiament dites, ja que el sòl sota els panells fotovoltaics podrà complir funcions similars a l'existent abans de les obres: ser capaç de sustentar vegetació herbàcia i ser hàbitat de la fauna. S'estima, per tant, que només les àrees ocupades per vials d'accés, tancament, inversors, clavaments, etc., seran objecte d'ocupació directa permanent i, per tant, no utilitzable per a una funció paisatgística o ambiental.  
  
Les tasques consistiran en:  
1) Preparació del terreny.  
• Neteja manual d'enderrocs, materials i fem presents en la superfície.  
• Aportació de terra vegetal en zones amb sòl degradat.  
• Estesa de terra vegetal mitjançant ajuda mecànica, en pendents inferiors al 30 %, arribant una profunditat de llaurada de 50 cm, amb remoció de terra sense extracció.  
2) Subsolatge del sòl solt amb ajuda mecànica. El marc de plantació utilitzat és un quadrat de 7 × 7 metres.  
3) Compra d'exemplars vegetals: s'utilitzaran un total de 400 plantes d'oliveres (Olea europaea).  
Es prestarà atenció especial durant el desmantellament per a no danyar les 170 oliveres que es plantaran durant la construcció de la PSFV.  
La parcel·la tindrà un total de 570 oliveres després de plantar els exemplars posteriorment a la restauració del terreny.  
Es compliran les condicions que recull l'informe de l'òrgan competent en medi ambient, en concret l'informe de data 9 de març de 2023 de la Direcció General de Medi Natural i Avaluació Ambiental, que estableix que no haurà de quedar cap element artificial en l'enclavament i que s'haurà de restaurar el sòl afectat de manera que se'n garantisquen els usos posteriors. Per a poder complir aquest objectiu, l'acció de retirada de terra fèrtil no es considera oportuna, perquè destruiria l'estructura edàfica i reduiria les capacitats de recuperació del sòl, a més d'invertir la seua funció com a embornal de carboni.  
  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
  
Cinqué. Publicacions, notificacions i comunicacions que es faran d'aquesta resolució  
Ordenar, de conformitat amb el que disposa l'article 31 del Decret llei 14/2020:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant, i es fa constar que la publicació d'aquesta es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a les que s'ha intentat notificar, però no s'ha pogut aconseguir.  
  
- La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'«Energia» (https://cindi.gva.es/es/web/energia/instal-lacions-autoritzades en castellà i https://cindi.gva.es/va/web/energia/instal-lacions-autoritzades en valencià).  
  
- La notificació/comunicació de la present resolució a la persona titular i a totes les administracions públiques o organismes i empreses de serveis públics o serveis d'interés general que han intervingut, o han hagut d'intervindre, en el procediment d'autorització; les que han emés, o hagueren d'emetre, un condicionat tècnic al projecte d'execució, a les persones titulars de béns i drets afectats i a la resta de parts interessades en l'expedient.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a l'execució i la posada en marxa de la instal·lació a què es refereix la resolució actual, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, aquesta autorització s'emet sense perjudici de tercers i no afecta els drets particulars.  
  
Serà causa de revocació d'aquesta resolució, amb tràmit previ del procediment oportú, l'incompliment o la inobservança de les condicions expressades en aquesta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 21 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.